Nuwe kykgenot én ou gunstelinge dié Julie op VIA - Kuns En Vermaak - Republikein
Monday, June 01st, 18:22:30
Nuwe kykgenot én ou gunstelinge dié Julie op VIA
Die winter het behoorlik aangebreek en om die rusbankseisoen nóg lekkerder te maak, bring VIA (DStv kanaal
147) twee splinternuwe werklikheidsprogramme TV toe. Vyf gunstelingprogramme keer ook terug
na dié Afrikaanse leefstylkanaal vir nuwe seisoene.
Pietie Beyers is terug van 15 Julie af met die vierde seisoen van Blitsbrein om 'n nuwe slimkop te kroon in
dié algemene kennis-kompetisie.
Nuwe episodes van dié vasvraprogram word nou op Maandae om 19:30 uitgesaai met heruitsendings op Sondae om 19:00.
'n Nuwe seisoen van VIA se trefferreeks Huisgenoot: Ware lewensdramas begin ook die 15de. In dié
seisoen word daar gekyk na stories wat die land se verbeelding aangegryp het soos Bob Hewitt, die Hoërskool
Driehoek-tragedie, Hannah Cornelius en die Waterkloof-vier.
Dis Maandae om 20:00 in samewerking met Finbond Platinum.
In die splinternuwe reeks Boshospitaal loer ons in by die Hoedspruit- Bedreigde Spesiesentrum in waar 'n
span van vier dierebewaarders en een veearts van gestroopte renosters tot wees nagapies probeer red.
Van 15 Julie af, Maandae om 21:00 en Saterdae om 18:00.
Die gewilde trouprogram Kom ons trou, nou! is terug op die TV van 18 Julie af. Dié keer help die TV-persoonlikheid
Pulane Sekepe vroue wat moeg gewag is vir die jawoord om in twee dae verrassingstroues agter hul kêrels se rûe te reël. Donderdae om 20:00.
Ná 'n eerste trefferseisoen is die gewilde Stellenbosse kabaretster en taxibestuurder Leatitia Solomons
ook van die 18de af terug vir 'n nuwe seisoen van Leatitia se taxi. Donderdae om 21:00 en Saterdae om
19:00. In samewerking met Afrikaans.com.
Met die rugbywêreldbeker om die draai, kry VIA ook nou rugbykoors. In die werklikheidsprogram Terug
op die veld help die afrigters Paul Treu en Paul Delport van 23 Julie af 'n groep eksrugbymanne om weer
wedstrydgereed te word. Henré Pretorius is die aanbieder. Dinsdae om 17:30 met heruitsendings Sondae om 15:30.
Frik Oosthuizen en Piet Marais kom ook terug met 'n nuwe seisoen van Laat die potte prut – dié keer in
'n nuwe tydgleuf. Van 30 Julie af word nuwe episodes van die gewilde kompetisieprogram op Dinsdae om